Zogłymbje

Zogłymbje, inakszyj Altrajch to rejůn historyczny rejůn we Polsce, a gynau to zachodńo tajla Małopolski, położůno przi grańicy ze Gůrnym Ślůnskym. Dziś Zogłymbje noleży do ślůnskigo wojewůdztwa.

Tak jak Gůrny Ślůnsk mo historyjo powjůnzano fest ze hawjyrstwym a industryjům, ganc inkszo ale je polityczno a kulturalno historyjo regjůny. Kej Ślůnsk bez dugi czas bůł pod wpływym czeskim, austryjockym a mjymjeckim, Zogłymbje noleżało do Krůlestwa Polskigo, a potym do Carstwa Ruskigo. Na Zogłymbju bůła używano zogłymbjańsko gwara godki polski, dźiśo ale wjynkszość rzůńdźi we standardowyj polskij godce. Za grańica mjyndzy Gůrnym Ślůnskym a Zogłymbjym je widźano rzyka Bryńica. Na mjeszkańcůw Zogłymbjo godo śe Zogłymbjoki.

Najsrogsze mjasta na Zogłymbju to sům Sosnowjec, Důmbrowa, Byndźin a Czelodź. Cuzamyn Zogłymbje mo wjyncyj jak půł miljůna mjyszkańcůw.

Ńykere wywołane ludźe powjůnzane ze Zogłymbjym to sům Edward Gierek (kůmuńistyczny politiker), Władysław Szpilman (pjańista, uo kerym Roman Polański nakryńćůł film Pianista), Jan Kiepura (śpjywok), a Krzysztof Kieślowski (reżyser).

Kategoryjo:Zogłymbje